
PROGRAM HØSTEN 1974 


Gruppe 1: Eleysr over 16 år 



Skolekino høsten 1974 


Med dette presenteres skolekinoens høstprogram for gruppe 1: elever 
over 16 år i gymnas, yrkes- og fagskolene, lærerskolen, sosialskolen og 
ungdomsskolens 10. klasse. 

Skolekinoen arrangeres i et samband mellom Trondheim, Stjørdal og 
Steinkjer. 

Et programutvalg på hvert sted velger ut de filmene som skal vises. Dette 
utvalget består i Trondheim av lektor Odd Irtun og Thomas Sande (fra 
lærerorganisasjonene), student Thor Sivertsen (fra Trandheim Filmklubb), 
journalist Johan Jensen (fra Trondheim Journalistlag), Rolf Leistad og 
Anniken Rønning (fra elevrådene) og direktør Willy Svarverud (fra Trond- 
heim Kinematografer). 

HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og 
lektorer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 12,- og gir adgang til 5 
av filmene etter valg. Medlemmer som ønsker å se alle 6 filmer betaler 
en billettpris på kr. 2,50 for den siste filmen. Husk at medlemskortet må 
vises som legitimasjon. Det vil også bli vist en eller flere ekstraforestil- 
linger, hvor medlemskort i skolekinoen gir rett til moderasjon. Ta derfor 
godt vare på medlemskortet. 

HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer 
som har stor kunstnerisk verdi eller skal danne grunnlag for en diskusjon, 
kan med fordel sees to eller flere ganger. Når en ser en film for annen 
gang, vil en få bedre tid til å studere detaljene og den kunstneriske ver- 
dien blir ofte større. Medlemskortet blir derfor ikke mindre verdifullt om 
du har sett noen av filmene tidligere. 

HØSTENS PROGRAM 

presenteres på de neste sidene. Forestillingstider m. v. vil bli kunngjort i 
kinoenes annonser. Normalt vil forestillingene være kl. 16.30 i Trondheim 
og kl. 19.00 i Stjørdal og Steinkjer. 


«FRENZY» 


Alfred Hitchcock er en levende legende 
i filmverdenen. Den dystert utseende bri- 
ten er akseptert konge innenfor grøsser- 
genren, takket være filmer som «Rebecca», 
«Mannen som visste for mye», «Vertigo», 
«Psycho», «Marnie» og «Fuglene». Alle 
disse filmene ble laget etter 1940, da 
amerikanerne oppdaget ham etter at han 
siden 1925 hadde regissert engelske filmer. 
Hitchcock er en førsteklasses filmkunstner som kan sitt håndverk til bunns. 
Dette er bakgrunnen for de fantastiske uhyggestemninger han er i stand 
til å skape ved hjelp av kamera og lys. Det hele ser ut til å gli lett og 
elegant, men det ligger et nitid arbeid bak. 

Etter et par mindre vellykkede filmer i slutten av 60-årene, begynte mange 
å undres på om den gamle mester hadde begynt å miste taket på grøsser- 
filmen. «Frency» ga utvetydig beskjed om at det ikke var tilfelle. Det 
er Hitchcock på sitt nifseste beste. Dessuten klarer han å få plassert 
en god del humor inn i beretningen uten at det virker makabert, og det 
er det vel ikke andre enn han som kan klare. 

I «Frenzy» går en seksualmorder løs: ofre blir kvalt ved hjelp av slips og 
etter å ha lurt publikum på avveier et par ganger, viser Hitchcock midtveis 
i filmen hvem morderen er. Politiet og rettsapparatet er imidlertid på 
villspor og følger dette helt ut, før rettferdigheten endelig skjer fyldest. 
Sin vane tro, dukker Hitchcock i egen person opp i filmen, noe som i alle 
filmer er hans faste «signatur». 

1 t. 56 min. 

Trondheim: Mandag 9. - torsdag 12. september. 

Stjørdal: Mandag 16. september. 

Steinkjer: Torsdag 19. september. 

«TRAFIKK» 

Frankrikes store slapstick-komediekunst- 
ner Jaques Tati, tar her i sin siste film for 
seg den moderne trafikkens mange sinn- 
svake utslag. Tati fungerer som vanlig 
som den fødte ulykkesfugl Monsieur Hulot, 
denne gang i rollen som designer i et lite 
bilfirma i Paris. Firmaet har uteksperi- 
mentert en ny fantastisk camping-bil og 
sender Hulot med den av gårde til en større bilutstilling i Brussel. 

Det er godt med motorveier av beste slag mellom Paris og Brussel, men 
de er beregnet på normal trafikk og normale trafikanter. Slipp Monsieur 
Hulot løs på dette systemet — og resultatet er garantert kaos! 

Jaques Tati legger ned et stort arbeid på sine filmer, og han er da 
heller ikke av de mest-produserende, bare fire etter 1947, men disse 

filmene er da også gjennomsyret av godt komediehåndverk. Ett av høy- 
depunktene i Trafikk er en fantastisk velregissert kjedekollisjon på motor- 
veien, en scene som utvilsomt har kostet enormt av forarbeide og or- 
ganisering. 

1 t. 35 min. 

Trondheim: Mandag 23. — torsdag 26. september. 

Stjørdal: Mandag 30. september. 

Steinkjer: Torsdag 3. oktober. 


«FEM DØGN I AUGUST» 


Det lille norske filmselskapet Elan-film 
overrasket stort i fjor ved å presentere et 
debutarbeide som det sto respekt av. Bak 
selskapet og fiimen sto Svend Wam som 
sto for regien og Fred Sassebo som foto- 
graferte og sammen med Wam sto som 
manusforfatter og filmen de presenterte var 
som tittelen sier en beretning om fem 
sommervarme dager i Oslo. 

Venninnene Viveca (Margarete Robsahm) og Aud (Kjersti Døvigen) lever 
sitt liv så behagelig som mulig i et miljø av haivkunstnere og intellektuelle 
løsgjengere. Filmen gjengir en rekke pussige episoder fra dette livet, 
konfrontasjoner med den solide borgerlighet, med politiet, Vivecas dob- 
beltrolle, når hun av og til tar seg leilighetsjobb som sekretær og en 
sterkt humoristisk scene om hva som skjer etter at en i gjengen har 
vunnet en bil i et lotteri. Viveca har et forhold til en svensk gutt som 
jobber på et trykkeri. Han er langt mer politisk bevisst enn henne og 
dette fører etter hvert til at samlivet mellom dem er umulig, da han ikke 
kan akseptere gjengens livsform som annet enn en flukt. 

Det er blitt en avslappet film med mange gode episoder, en film som også 
lover godt for senere produksjoner av dette filmteamet. 

1 t. 35 min. 

Trondheim: Mandag 7. — torsdag 10. oktober. 

Stjørdal: Mandag 14. oktober. 

Steinkjer: Torsdag 17. oktober. 


«JEREMIAH JOHNSON» 



«Jeremiah Johnson» er beretningen om 
en mann som på midten av 1800-tallet 
vender sivilisasjonen ryggen og beslut- 
ter seg til å finne en ny form for liv i 
villmarken oppe i Utah-fjellene. Det holder 
hard, men etter en tid har han etablert 
seg som pelsdyrjeger og lærer også å 
omgås indianerstammene i området. Han 


får etter hvert familie - gifter seg med høvdingedatteren til den nærmeste 
indianerstammen og tar til seg en gutt som er blitt foreldreløs etter et 
indianeroverfall. Han kommer på ny i kontakt med den verden han forlot, 
noe som skal bli skjebnesvangert for ham. Han blir brukt som veiviser 
av en kavaleritropp som, til tross for hans advarsler, rir over en crow- 
indianers hellige begravelsesplasser. Crow-indianerne hevner seg ved 
å svi av huset hans og drepe den gravide kona og pleiesønnen. Dermed 

starter Jeremiah en legendarisk enmannskrig mot crow-indianerne 

Sydney Pollock har regissert filmen med sikker hånd og bruker cine- 
mascopeformatet perfekt i de store naturopptakene. Det er imidlertid 
hovedrollen som Jeremiah alt står og faller med i denne enmannsbe- 
retningen — og den utfyller Robert Redford på absolutt beste måte og 
viser dermed litt av det store registeret han er i stand til å spille på. 

1 t. 46 min. 

Trondheim: Mandag 28. - torsdag 31. oktober. 

Stjørdal: Mandag 4. november. 

Steinkjer: Torsdag 7. november. 


Narkotikamisbruk blant unge er ikke noen 
ny foreteelse i U.S.A. Salg av hasj, mari- 
juana og sterkere stoffer som heroin, ko- 
kain og morfin har vært lønnsom geskjeft 
for de store forbrytersyndikatene siden år- 
hundreskiftet. Imidlertid har misbruket i 
alle tidligere år stort sett vært begrenset 
til det fattige Amerika, i de svarte slum- 
kvarterene i storbyene, og har følgelig ikke blitt viet så stor oppmerk- 
somhet. Men i løpet av sekstiårene skjedde det noe som plutselig fikk 
fart i kampen mot narkotikahandelen — i stadig foruroligende større grad 
grep narkotikamisbruket om seg blant hvit middelklasseungdom. Grun- 
nene kunne være så mange — motvilje mot å bli presset inn i konkur- 
ransesamfunn, stressfølelse, generasjonsmotsetninger — eller rett og slett 
eventyrlyst. «Joint»en, tabletten eller sprøyta garanterte en kort lykke- 
stund, en lykkestund som etter hvert ble vanskeligere å oppnå og drev 
de unge lengre og lengre inn i narkotikahelvetet. 

«Panic in Needle Park» er en film som tar opp nettopp dette problemet, 
der vi med det unge paret Bobby og Helen følger ferden inn i New Yorks 
narkotikamiljø. Filmen utmerker seg i første rekke ved sin krasse, åpen- 
lyse skildring av miljøet i beste dokumentarstil, noe som gir filmen den 
tilsiktede effekt: å advare mot narkotikamisbruk. 

Filmen ble vist i Cannes, der Kitty Winn fikk prisen for beste kvinnelige 
skuespillerprestasjon i rollen som Helen. De to andre nøkkelfigurene i 
filmen, regissøren Jerry Chatzberg og Al Pacino i rollen som Bobby, har 

også etter denne filmen gjort seg bemerket, Al Pacino som Michael Cor- 
leone i «Gudfaren» og Schatzberg som regissør av Cannesvinneren «Fugle- 
skremsel», der Pacino hadde en av de to hovedrollene. 

1 t. 49 min. 

Trondheim: Mandag 11. — torsdag 14. novemer. 

Stjørdal: Mandag 18. november. 

Steinkjer: Torsdag 21. november. 


«CABARET» 

Det begynte egentlig med en roman av den 
engelske forfatteren Christopher Isher- 
wood, «Goodbye to Berlin». På grunn- 
lag av denne romanen fra mellomkrigsti- 
dens Berlin skrev den amerikanske dra- 
matikeren John van Druten et skuespill 
som ble en solid Broadway-suksess. Dette 
skuespillet ble i sin tur til en musical som 
på kort tid fløy over verden som «Cabaret». Den absolutte toppen i utvik- 
lingen av Isherwoods roman kom imidlertid i og med filmatiseringen i 
Bob Fosses regi. 

En av hovedårsakene til filmens suksess ligger utvilsomt på det indivi- 
duelle plan: Liza Minellis innsats i rollen som Sally Bowles, en rolle 
som synes å være som skrevet for henne. Hun behersker alle aspekter 
ved rollen: sangen, dansen, den kyniske spillestilen, til fullkommenhet, 
og «Cabaret» betydde da også det definitive gjennombrudd for Judy 
Garlands datter. En annen strålende enkeltprestasjon i filmen står Joel 
Grey for i rollen som konferansieren i Kit-Kat Club. 

Bob Fosse og manusforfatteren Jay Allen skal ha all ære for at de har 
klart å få fram et av grunnelementene i Isherwoods roman: det hektiske 
og dekadente livet i mellomkrigstidens Berlin klarer ikke å skjule de sosiale 
forholdene og de politiske motsetningene : og i løpet av filmen kaster 
hakekorset i stadig større grad sin skygge over løyene. Vi møter nazismen 
i dens mest motbydelige form, i de fete levemennene som har innsett at 
å satse på Hitler er en sikker investering, og vi møter nazismen i dens 
mest smigrende utgave i den blonde Hitlerjugend som synger «Morgen- 
dagen tilhører meg» slik at intet øye er tørt. 

2 t. 3 min. 


Trondheim: Mandag 2. — torsdag 5. desember. 
Stjørda: Mandag 9. desember. 

Steinkjer: Torsdag 12. desember. 


Nidaros Trykkeri 



SKOLEKINO 


PROGRAM HØSTEN 1974 


Gruppe 2: Elever i 7. — 9, klasse 


Skolekino høsten 1974 


Med dette presenteres skolekinoens program for høsten 1974 for gruppe 2: 
elever i 7.-9. klasse. 

Skolekinoen arrangeres i et samarbeid mellom Trondheim, Klæbu og 
Rana. 

HVORDAN BL! MEDLEM? 

Medlemskortene selges i kinoens billettluke når filmene settes opp. I 
Trondheim selges også medlemskort i Kinoenes forsalg, Sentrum kine, 
for de som ønsker å sikre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 5,— og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget som for tiden består av adjunkt Kjell Bjønte- 
gård, elev Geir Myhre, adjunkt Andreas Kvande og elev Øyvind Kåre 
Pettersen, dessuten universitetslektor Per Øverland fra Fellesrådet for 
foreldrerådene og direktør Willy Svarverud fra Trondheim Kinematografer. 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan 
med fordel sees to eller flere ganger. Når en ser en film for annen gang 
vil en få bedre tid til å studere detaljene og den kunstneriske verdien 
blir ofte større. Medlemskortet blir derfor ikke mindre verdifullt om du 
har sett noen av filmene tidligere. 

HØSTENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene i Trondheim være kl. 16.30. 


SVART RASERI 


Denne filmen snur litt opp/ned på det 
bilde vi vanligvis danner oss av rase- 
diskriminering i amerikanske skoler — her 
er det 60 hvite elever som er nødt til å 
gå på en tidligere helt «svart» skole og 
som i aller høyeste grad får føle at de 
er annerledes. Det utvikler seg til en sta- 
dig konflikt og det synes å gå mot et 
klart nederlag for tanken bak overflyttingen av de 60: at hvite og svarte 
bør kunne gå på skole sammen uten vanskeligheter. 

At det ikke går så galt, skyldes i første rekke den svarte læreren Quincy 

Davis, en tidligere basketballstjerne, som iegger ned et kolossalt arbeid 
for å forhindre fullstendig sammenbrudd. Overfor de hvite ungdommene 
som nå er blitt «ofre» i rasestriden, peker han på at de nå opplever det 
som svart ungdom har opplevd på «hvite» skoler og universitetet i U.S.A. 
i mange år. Overfor sine egne rasefeller hevder Davis at hvis de virkelig 
ønsker en forbedring i rasekonflikten, er en akseptering av de hvite elevene 
et nødvendig første skritt. 

Det som skiller denne filmen ut fra lignende historier, er at den på ingen 
måte er noen solskinnshistorie. Vi får ikke en gang vite om forholdene 
mellom de hvite og de svarte elevene virkelig bedrer seg - alt som kom- 
mer fram, er en mulig løsning, men det er en løsning som krever en ny 
holdning fra begge parter og som krever tålmodighet og arbeid. 

1 t. 39 min. 

Heimdal: Torsdag 26. september. Merk tiden kl. 19. 

Trondheim: Mandag 30. september - torsdag 3. oktober. 

Rana: Mandag 7. - tirsdag 8. oktober. 


Når folk klager over alvorlige filmer, sier 
de gjerne også: «Nei, gi oss en god, 

gammeldags komedie!» Og her er akkurat 
det: «What’s Up, Doc» har absolutt alt det 
«en god gammeldags komedie» skal ha, 
forviklinger, forvekslinger, forfølgelser, sprø 
uhell, bløtkakekasting, ødeleggelser, vitser 
og en liten dose romantikk. Dessuten har 
den farger og bredt lerret og to stjerner som Ryan 0’Neal og ikke minst 
Barbra Streisand. 

Forviklingene starter med at Barbra får øye på Ryan og forelsker seg 
øyeblikkelig, mens Ryan på sin side er forlovet med et ordentlig gnagsår 
som dessuten er farlig sjalu. Så kommer forvekslingene inn i bildet i 
form av fire kofferter, en med diamanter, en med hemmelige papirer, en 
med Ryans vitenskapelige arbeid og en med Barbras undertøy. De er 
selvfølgelig like. Dette fører igjen til forfølgelser over en lav sko, opp 
og ned rulletrapper og på kryss og tvers gjennom San Fransiscos bakkete 
gater med bil. Det er i det hele tatt ikke ende på løyer underveis, men 
omsider havner da alle i vannet, bokstavelig talt, og blir fisket opp av 
politiet og brakt fram for en dommer, som i likhet med publikum har van- 
skeligheter med virkelig å skjønne hva som har foregått. 

Regissøren, Peter Bogdanovich, er en filmhistoriker som har spesialisert 
seg på å gjenskape klassisk film. Det er en mengde detaljer i denne 
filmen som er hentet fra andre morsomme Hollywood-filmer, blant annet 
er tittelen hentet fra Snurre Spretts faste kommentar til alt som foregår. 

1 t. 34 min. 

Heimdal: Torsdag 17. oktober. Merk tiden kl. 19. 

Trondheim: Mandag 21. — torsdag 24. oktober. 

Rana: Mandag 28. - tirsdag 29. oktober. 

^Gammeldags» er nok også Charlie Chap- 
lins filmkomedie «Moderne tider» tidsmes- 
sig sett, den er fra 1936, men temaet den 
harselerer over er like aktuelt: automati- 
seringen i samfunnet Charlie er den sam- 
me lille landstrykeren med bowlerhatt, 
spaserstokk, vide bukser, tannbørstebart, 
men tidene er blitt annerledes nå. Han 
tar jobb I en fabrikk, blir plassert ved et samlebånd, og klarer selvfølgelig 
å skape et slik kaos at hele fabrikken stopper Bedre går del ikke når 

han blir satt til å hjelpe en maskinreparator. Til sist roter han seg opp i 

en streikedemonstrasjon og blir arrestert av politiet som oppvigler I 
fengselet klarer han seg imidlertid riktig bra, og etter at han redder feng- 
selet fra et fangeopprør, får han det så godt at han nesten ikke har lyst 

til å komme ut igjen. 

Han har det samme gode hjertet som før, og da han redder en foreldreløs 
jente fra politiet som vil ha henne inn på barnehjem, tar han seg selv- 
følgelig av henne. Han forsøker seg på en rekke jobber for å underholde 
henne, men alltid går ett eller armet galt, enten han nå er vaktmann i et 
stormagasin eller arbeider som syngende kelner i en restaurant. 


Charlie X , 

1 t. 26 min. 

Heimdal: Torsdag 31. oktober. 

Trondheim: Mandag 4. — torsdag 7. november. 

Rana: Mandag It- — tirsdag 12. november. 


Skikkelig seksualopplysning har inntil nå 
vært et tabuområde for kinofilmen, Den 
seksuelle frigjøringen vi har vært vitne til 
i spillefilmen er ikke blitt fulgt opp med 
saklig opplysning. Det er derfor all mulig 
grunn til å ønske den sveitsiske filmen 
«Hva skal jeg si til mitt barn?» velkom- 
men. 

Filmen er laget av den sveitsiske legen Dr. Roland Cåmmerer og er basert 
på de første spørsmål barn kommer med om seksuallivet. Det gis også 
en del avskrekkende eksempler på hvordan slike spørsmål kan bli 
besvart. Målet med filmen er å gi så klare og greie svar som mulig på 
disse spørsmålene, fri for sensasjonsmakerj, men samtidig helt åpen 
og ærlig. 

1 den siste delen av filmen slipper også Dr. Cåmmerer til ungdommen* 
og lar noen skoleelever diskutere forskjellige syn på seksuallivet og ut- 
trykke ønsker for hvordan seksualopplæringen bør være, 

1 t. 27 min. 



Heimdal; Torsdag 21. november, 

Trondheim: Mandag 25. — torsdag 26. november. 
Rana: Mandag 2. — tirsdag 3. desember. 


Nidaros Trykkeri 



SKOLEKINO 


PROGRAM HØSTEN 1974 


Gruppe 3: Elever i 4.-6. klasse 


Skolekino høsten 1974 


Med dette presenteres skolekinoens program høsten 1974 for gruppe 3: 
elever i 4.-6. klasse. 

Skolekinoen arrangeres i et samarbeid mellom Trondheim, Orkanger, 
Løkken og Rana. 


HVORDAN BLI MEDLEM? 

Det vises 3 filmer i høst. 

Medlemskortet koster kr. 4,— og gir adgang til alle 3 filmene. 
Medlemskortene selges i kinoens billettluke når filmene settes opp. I 
Trondheim selges også medlemskort i Kinoenes forsalg, Sentrum kino, 
for de som ønsker å sikre seg medlemskort på forhånd. 

Også lærere kan bli medlemmer av skolekinoen. 


FORELDREKORT 

For foreldre eller andre foresatte som gjerne vil følge barna til kinoen 
er det adgang til å kjøpe «foreldrekort». Hvert foreldrekort koster kr. 8,— 
og gir adgang til de samme 3 filmene. 


PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget, som for tiden består av adjunkt Kjell Bjønte- 
gård, elev Geir Myhre, adjunkt Andreas Kvande og elev Øyvind Kåre 
Pettersen, dessuten universitetslektor Per Øverland fra Fellesrådet for 
foreldrerådene og direktør Willy Svarverud fra Trondheim Kinematografer. 


HØSTENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene i Trondheim være kl. 16.30. 


«ASTERIX OG CLEOPATRA 


Kjenner du Asterix? Den pussige lille 
franskmannen fra den tiden da Frankrike 
het Gallia og var en romersk provins — 
det vil si, bortsett fra en liten landsby, da. 

I denne lille landsbyen bor nemlig Asterix 
og hans tapre gallere, trollmannen Mira- 
culix, som har funnet opp en trylledrikk 
som gir mangedobbel styrke og tykke 
Obelix, som ikke trenger drikke noe av 
denne drikken, siden han falt opp i en 
gryte med trylledrikk da han var liten. 

Nå skal Asterix ut på eventyr igjen, denne 
gang helt til Egypt for å hjelpe en venn av Miraculix som har en del vansker 
i forbindelse med et nytt praktbygg som skal reises for dronning Cleopatra. 
Det lurer mange farer underveis for våre venner, for det finnes skumle 
personer i Egypt som gjerne vil bli kvitt disse plagsomme gallerne. Men 
takket være styrkedråpene til Miraculix, klarer de seg bra, for når Asterix 
og Obelix først får sving på sakene, ja da går det så romere og egyptere 
hagler rundt dem 

1 t. 28 min. 



Løkken: Torsdag 12. september. 

Orkanger: Fredag 13. september. 

Trondheim: Mandag 16. — fredag 20. september. 
Rana: Mandag 23. — tirsdag 24. september. 
Heimdal: Torsdag 26. september. 


«SÅ FJÆRA FYKER» 

Ei høne som legger gullegg, slik som i 
eventyret, skulle vel noen og hver kunne 
ønske seg — slik som prisene stiger om 
dagen. Og et slikt eventyr ser ut til å gå 
i oppfyllelse for biologiprofessoren Dooley. 
Skjønt det ikke dreier seg om ei høne, 
men derimot om ei and, som takket være 
fru Dooleys fantastiske eplesaus og en 
dose radioaktive stråler plutselig begynner å legge egg der plommen er 
av skireste gull. 

Så skulle en kanskje tro at alle sorger var slukket for professorparet — 
men, nei. Det er nemlig ikke så lett å få folk til å tro at man har ei and 
som legger gullegg, og resultatet blir at herr og fru Dooley blir jaktet 
på, både av myndighetene, som ikke er så begeistret for denne nye gull- 
kilden, og andre skumle personer som gjerne vil ha litt gull på si! 

At det står «Walt Disney presenterer» i begynnelsen av filmen, betyr ikke 


Walt Disney* FORN ØYELIGE ^ 

i x/crTTCDii i ^ ■' 'r n — i — 



Men JONES 

at det er Walt Disney som har laget filmen. Walt Disney dode i 1966, 
Walt D i sney-sel skapet» som bL a. utgir Donald Duck-bladene og har de 
store fornøyelsesparkene Disney-land og Disney World, lager også almin- 
nelige spiltefilmer som denne lilmen. “Tryflesprøyten” og «Høyere og 
høyere, professor* for bare å nevne noen. 

Løkken; Torsdag 10. oktober. 

Orkanger i Fredag 11. okløber. 

Trondheim: Mandag 14. — fredag 16. oktober. 

Rana: Mandag 21* — tirsdag 22. oktober. 

Heimdal: Torsdag 24. oktober. 


^BUSTER SOM BØKSEft» 



i BUSTER 
SUIR BOKSER røS 


raymqNp De Iles1e som haf setl „ Moro med stum . 

BUSTER fiIm*=-programmene i fjemsynel har sikkert 

KEATQN IO&. lagt merke til Buster Keatom eller «man- 
nen med stemansiktet» som han også ble 
kall. Han er den fantastiske akrobalen som 
kommer opp i de mesl vanviltige situa- 
sjoner, og hele tiden ul en å fortrekke en 
mine. Han forelsker seg gjerne, men er 
også. fryktelig sjenert, noe som ofte kan drive hans elskede til vanvidd. 

3 bilegg er han temmelig LafatL og kaster seg ut i begivenhetene med svært 
liten entusiasme. 

I ho vedl il men her [vi får også se en kortfilm med Buster), spiller Buster 
en bortskjemt ung rikmannssonn som forelsker seg voldsomt i en pike 
fra landet. Faren og brodrene hennes, som er noen ordentlige kraftkarer, 
vil imidlertid ikke vite av noen spjæling som svigersønn, så Buster må 
spilie på sin iikhet med en be romt bokser for å vinne innpass hos henne. 
Nå går etter hvert forvekslingen så langt, at Buster, som aldri her bokset 
i sitt liv for, plutselig finner seg selv i garderoben, klar for en ti tel kamp 
mot verdensmesteren, og da blir det løyer. . . . 

Buster Keaton var i stumfilm tiden den eneste komediesljernen som kunnt 
måle seg med Charlie Chaplin l popularitet. Men I motsetning li! Chaplin» 
klarte han ikke overgangen til lydfilm rundt 1930- Han var i mange år 
nesten glemL men b\u i dag trukket fram i lyset igjen som en av de 
fineste rennesen Lanler tur «Mwu med slu m film*- 

1 l. 31 min. 


Lokken: Torsdag 24. oktober. 

Orkanger: Fredag 25, ok lo ber 

Trondheim: Mandag 28, oktober — fredag 1. november. 
Rana: Mandag 4. - tirsdag 5. november. 

Heimdal; Torsdag 7. november. 


Nidaros Trykkets 






Skolekino høsten 1974 


Med dette presenteres sko Se kinoens program hos Inn 1974 for gruppe 4 
elever i 1—3. klasse. 

Skolekinoen arrangeres l et samarbeid mellom Trondheim, Orkanger, 
Lokken og Rana. 


HVORDAN BLI MEDLEM? 

Det vises 3 filmer i høst. 

Medlemskortet koster kr. 4,— og gir adgang hl alle 3 filmene. 

Medlems korte ne Selges i kinoens billettluke når filmene settes opp. I 
Trondheim selges også medlemskort i Kinoenes forsalg, Sentrum kino, 
for de som ønsker å sikre seg medlemskort på forhånd. 

Også lærere kan bli medlemmer av skolekinoen. 

FOftELDREKORT 

For foreldre elFer andre foresatte som gjerne vil følge barna til kinoen 
er det adgang til å kjøpe «fore Id rekord. Hvert foreldrekort koster kr ■&,— 
og gir adgang til de samme 3 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og laarere både fra ungdomsskolen og barne- 
skolen er representert 3 utvalget, som for tiden består av adjunkt Kjell 
Bjøntegård, elev Geir Myhre, adjunkt Andreas Kvande og elev Øyvind 
Kåre Pettersen, dessuten universitetslektor Per Øverland fra Fellesrådet 
for foreldrerådene og direktør Willy Svarverud fra Trondheim Kinemato- 
grafen 

HØSTENS PROGRAM 

presenteres på de neste eidene. Forestillingstider m. v, vil bli kunngjort 
3 kinoannonseno. Normalt vil forestillingene i Trondheim være kf, 16.30. 


«NIKLAS OG FIGUREN» 


on o f rr Nik,as er P å landet om sommeren og har 
en eventyrfilm f lust opp å gjøre der. Blant annet lager 

il6VftCi« a ^ Darn han en avis sammen med resten av familien, 

“ “SYNCRQN FARGER 0 g Niklas blir utnevnt til «spesiell hunde- 

korrespondent». Det vil si at han skal lete 
etter en hund som heter «Topsy» og skrive rapport om hvordan det går 
med letingen, og det aller viktigste: når han finner Topsy, skal han få den. 
Det blir mange rare spor å lete etter, men Niklas har heldigvis hjelp av 
Figuren. Hvem Figuren er? Jo, det er en underlig fyr som bor for seg selv 
oppe i et tre og som er den aller, aller beste vennen til Niklas. Men så er 
han så håpløst klossete og vimsete, slik at Niklas har like mye bry med å 
redde Figuren ut av vanskelige situasjoner som å lete etter Topsy. Men 
av og til kan også Figuren være til hjelp. 

De kommer borti mange rare typer under jakten på Topsy. Inne i den 
mørke granskogen treffer Niklas onkelen, tanta og fetteren til Figuren. 
Tanta lager verdens beste pannekaker og onkelen forteller lange historier, 
som det aldri er poeng i. De treffer også en buldrebasse av en skipper på 
en liten elvebåt, og de kommer til slutt til det merkeligste stedet av alle — 
Bakvendtland, der alle gjør alt bakvendt. Her liker Figuren seg, for plutse- 
lig blir alt det gale han gjør rett. Men jakten på Topsy går videre, og 
«hundekorrespondent» Niklas får til sist sin fortjente belønning. 

1 t. 28 min. 




Løkken: Torsdag 19. september. 

Orkanger: Fredag 20. september. 

Trondheim: Mandag 23.-fredag 27. september. 
Rana: Mandag 30. september - tirsdag 1. oktober. 
Heimdal: Torsdag 3. oktober. 


«TRYLLESPRØYTEN» 


Å kunne gjøre seg usynlig, skulle vel mange 
ha lyst til, når man gjerne ville på fotball- 
kamp, men ikke hadde penger, for ikke å 
snakke om alle de gangene man gjerne 
skulle vært «flue på veggen». Eleven Dexter 
på Medfield-skolen har funnet opp et stoff 
som nettopp har denne evnen, hvis han 
sprøyter dette stoffet på noen, blir de u- 
synlige. Han har heldigvis også oppfunnet et stoff som kan få den usyn- 
lige til å bli synlig igjen. Å være usynlig kan være greit for en kort tid, 
men hvem har vel lyst til å være usynlig hele livet? 

Nå kommer usynlighetsstoffet til Dexter godt med, da skolen risikerer å 

bir talt over av gangsteren Arno, som gjerne viE lage et spillecassno av 
skolen. Skolen skylder penger til Arno, men takket være tryllesprøyten 
greier de å skaffe lil veie beløpet - på ærlig vis. 

Så skjer del at Arno og gangsterne hans også får tak i det hemmelige 
stoffet, og de har ingen planer om å bruke det ærlig, men tvert, i mot til 
å robbe en bank! Nå må Dexter setle i gang jakl på gangsterne med 
motmiddelet, og det blir hektisk for de endelig får bandittene bak lås og slå- 

1 t. 26 min. 

Lokken; Torsdag 3- oktober. 

Orkanger: Fredag 4. oktober. 

Trondheim: Mandag 7- — fredag 11 oktober. 

Rana: Mandag 14. —tirsdag IS. oktober. 

Heimdah Torsdag 17. oktober. 


«SKRÅLLAN, RUSKPRICK OG KNORRHANE» 



På Saltkråkan bor nysgjerrige og trivelige 
Tjorven sammen med mamma og pappa og 
SE. Bernhardshunden Båtsmann. Om som- 
meren lår hun besok av vennene sine f ra 
Stockholm, Stina og Pelle og den lille 
*nevoen* til Stina og Pefle, en vilter krabat 
som heter Skrå] fan. 


I denne filmen, som er den (jerde filmen 
om ungene på Saltkråkan (de forrige filmene har gått som serie i fjern- 
synet), havner plutselig ungene på en ode oy l den svenske skjærgården. 
De har sluppet opp for bensin og må vente der til det kommer noen som 
kan hjelpe dem. Nå er det jo ganske spennende å være Irtt på en ode oy. 
så ungene tar det stort selt med godt humor. 

Men det skal vise seg å bli mer spennende enn de egentlig setter pris på r 
for oya er ikke så øde som de først har trodd. Her har nemlig lo smug- 
lere, noen merkelige typer, valgt å ha lageret sitt med smuglergods lor 
å få være i fred. Mon hvis de tror at man kan få være i fred med noe sott 
helst der Skrållan får gå los. tar de kraftig feil! 

1 t 37 min. 


Løkken: Torsdag 14. november. 

Orkanger: Fredag 15. november. 

Trondheim: Mandag 18, — fredag 22, november. 
Rana: Mandag 25- — tirsdag 26. november, 
Heimdal: Torsdag 25. november. 


Nidaros Trykkeri 


